Palesa Malieloa wen ATKV-Muziqanto | LitNet
Palesa Malieloa wen ATKV-Muziqanto
ATKV ATKV-Portaal 2016-09-26
Tydens ’n glansgeleentheid by die Hugo Lambrechts Musieksentrum op Saterdagaand 24 September is die jong sopraan, Palesa Malieloa (24) aangewys as die algehele wenner van die nasionale klassiekesangkompetisie, ATKV-Muziqanto.
Die finaliste: Chuma Sijeqa (bariton), Cecilia Rangwanasha (sopraan), Palesa Malieloa (sopraan), Cecilia Rangwanasha (sopraan) en Fikile Mthetwa (mezzo-sopraan).
Vyf finaliste is aan die einde van die tweede ronde gekies om tydens die finale ronde saam met die Kaapse Filharmoniese Orkes onder leiding van maestro Brandon Phillips op te tree.
Die Kaapse Filharmoniese Orkes onder leiding van maestro Brandon Phillips
'n Totale prysgeld van R91 000 is uitgeloof.
John Roos, Palesa Malieloa en Danny Titus
As algehele wenner het Palesa prysgeld ter waarde van R45 000 ontvang. Sy is tans ’n vryskut kunstenaar en neem sang by Hanna van Schalkwyk.
Cecilia Rangwanasha en Danny Titus
Cecilia Rangwanasha (sopraan) het 'n algehele tweede plek ter waarde van R25 000 verower.
'n Prys van R6 000 is ook aan Cecilia toegeken vir die beste vertolking van 'n Suid-Afrikaanse werk tydens die tweede ronde van hierdie kompetisie. Sy het hierdie prys ontvang vir haar vertolking van Isithwanda Sam gekomponeer deur BP Tyamzashe.
S’Bongile Mntambo en Danny Titus
S’Bongile Mntambo (sopraan) is as die derde plek-pryswenner aangewys en ontvang R15 000.
Rouel Beukes, Jaunelle Celaire, Palesa Malieloa, Lionel Mkwanazi en Lize Thomas (Coetzer)
Die beoordelaarspaneel vir hierdie twee rondes was nie-stemmende sameroeper Lize Thomas (Coetzer) wat al baie jare groot spore op verskeie sangvlakke in SA trap; die bekende bas, Rouel Beukes; en die hoof van Universiteit KwaZulu-Natal se Operaskool, Lionel Mkwanazi. Jaunelle Celaire, sangdosent aan die Universiteit van Alaska se Fairbanks-kampus in die VSA is die ander lid van die paneel.
John Roos van RSG
Die nasionale Afrikaanse radiostasie, RSG is weer vanjaar die mediavennoot van hierdie kompetisie.
Noluvuyiso Mpofu en Palesa Malieloa
Noluvuyiso Mpofu, beter bekend as Vuvu, die 2015-wenner van ATKV-Muziqanto, het ook die geleentheid bygewoon en het dadelik vir Palesa Malieloa kom gelukwens. (Lees LitNet se onderhoud met Vuvu hier.)
2016-09-29 at 18:34
Ek was in die Hugo Lambrechts Saterdag en is so trots en dankbaar vir die kompetisie Muzicanto , die sang was puik en geluk aan al die wenners en almal wat betrokke is om dit so 'n groot sukses te maak!